Dôvodová správa
k transformácii štátnej príspevkovej organizácie

Nemocnica s poliklinikou Brezno, Banisko 1, 977 42  Brezno

	Dôvodom predloženia tohto materiálu na rokovanie vlády Slovenskej republiky, je vydanie rozhodnutia o transformácii štátnej príspevkovej organizácie Nemocnica s poliklinikou Brezno, Banisko 1, 977 42  Brezno podľa zákona č. 13/2002 Z.z. tzv. Transformačný zákon.

1.	Základné údaje o štátnej príspevkovej organizácii a vymedzenie majetku
Nemocnica s poliklinikou Brezno, bola zriadená Ministerstvom zdravotníctva rozhodnutím č. 1970/1991-A/VII-2 zo dňa 14.6.1991, 4226/2000/A, 2396/2000/SLP zo dňa 17.10.2000.
Predmetná štátna príspevková organizácia bola zaradená na základe uznesenia vlády Slovenskej republiky č. 364 zo dňa 10.4.2002 do zoznamu rozpočtových a príspevkových organizácii na ich premenu na neziskové organizácie poskytujúce všeobecne prospešné služby.
Transformačný projekt štátnej príspevkovej organizácie bol na ministerstvo pre správu a privatizáciu národného majetku doručený dňa 6. júna 2002.
Do transformácie podľa transformačného projektu vstupuje celý majetok v správe štátnej príspevkovej organizácie. Súčasťou tohto majetku je vyčlenený aj tzv. prioritný majetok, ktorý tvorí prílohou č. 3. 

Hlavným predmetom činnosti je poskytovanie ambulantnej a ústavnej liečebno-preventívnej starostlivosti a záchrannej zdravotnej starostlivosti.

Údaje o rozsahu a štruktúre majetku organizácie Nemocnica s poliklinikou Brezno 
 k 31.12.2001 ( v tis. Sk)., 
Aktíva celkom	           242 678
	
stále aktíva	           187 797        
	
nehmotný investičný majetok	511	
hmotný investičný majetok	             187 286
	
pozemky		        15 381  	
budovy, haly, stavby	81 197	
stroje a zariadenia, dopr. prostriedky, inventár	54 652	
iný hmotný investičný majetok		0	
nedokončené hmotné investície		35 622	
poskytnuté preddavky na HIM		134	
obežné aktíva	54 881	
zásoby		3 597	
pohľadávky		42 293	
finančný majetok		8 991	
ostatné aktíva – prechodné účty aktív	0	
Cudzie zdroje:									
	103 351	
rezervy	0	
dlhodobé záväzky	0	
krátkodobé záväzky	103 351	
bankové úvery	0	
ostatné pasíva – prechodné účty pasív		                         0	

Bilančná hodnota majetku:				139 327 tis. Sk

2. Transformačné návrhy záujemcov
1.	K transformačnému projektu vypracovaného štátnou príspevkovou organizáciou bol Ministerstvom  zdravotníctva prijatý návrh záujemcu, ktorým sú v zmysle  § 2 ods. 8 písm. a)  transformačného zákona zamestnanci Nemocnice s poliklinikou Brezno , zastúpení MUDr. Ján Mačkin spolu so subjektami Železiarne Podbrezová akciová spoločnosť,  Mesto Brezno  a Petrochema a.s. Dubová.
Transformačná komisia zriadená ministerskou pre správu a privatizáciu národného majetku v zmysle  § 8 zákona č. 13/2002 Z,z, dňa 6.8.2002 posudzovala predložený transformačný projekt na premenu štátnej príspevkovej organizácie na neziskovú organizáciu a  transformačný návrh záujemcu s nasledovným výsledkom:
Transformačný projekt  štátnej príspevkovej organizácie Nemocnica s poliklinikou Brezno Banisko 1, 977 01  Brezno, spĺňa všetky náležitosti, ktoré sú vyžadované § 3 ods. 2 písm. a) až. písm. k) zákona č. 13/2002

2.	Transformačný návrh záujemcu zamestnancov Nemocnice s poliklinikou Brezno spolu so subjektami Železiarne Podbrezová akciová spoločnosť,  Mesto Brezno  a Petrochema a.s. Dubová po preverení zákonných náležitostí v zmysle  § 2 ods. 7 až ods. 9 a  § 4 ods. 1) písm. a) až písm. h) zákona č. 13/2002 Z.z., komisia prijala záver, že záujemca zamestnanci spĺňa podmienku byť záujemcom, ..

Svojím transformačným návrhom sa splnili všetky predpoklady. Predmetom vkladu je: zamestnancami NsP:
Peňažný vklad: 100 000,- Sk 
Nepeňažný vklad: 32 416 000,-Sk, čo predstavuje hodnotu duševného vlastníctva zamestnancov NsP Nová Baňa stanovenú znaleckým posudkom č. 27/2002 vypracovaným Ing. Margitou Mrázovou. 
 
Železiarne Podbrezová akciová spoločnosť 
Nepeňažný vklad: 	              464 989,-Sk (hodnota ultrazvukového prístroja) podľa ZP 115-2/2002 vyhotoveným Ing. Igorom Harachom
			   20 640 744,-Sk (počítačový tomograf) podľa ZP 115-1/2002 vyhotoveným Ing. Igorom Harachom

Mesto Brezno					
Nepeňažný vklad:	908 750,-Sk (nehnuteľnosti) podľa znaleckého posudku č. 125/2002  vyhotoveným Ing. Jánom Môcikom

Petrochema Dubová a.s.
Peňažný vklad: 300 000,- Sk 
Koncepčný návrh záujemcu obsahoval hlavné ciele po transformácii na neziskovú organizáciu v oblasti poskytovania ambulantnej a ústavnej liečebno – preventívnej starostlivosti a záchrannej zdravotnej služby, s cieľom podieľať sa na vytvorení spolupráce a komunikácie s traumatologickým centrom v B.Bystrici, zaviesť metodiku rekonštrukčného klincovania epifyzárnych zlomenín, rozšíriť spekrtum artroskopických operácií, dobudovať JIS na úrazovom a chirurgickom oddelení.  

3. Záver
Ministerstvo pre správu a privatizáciu národného majetku navrhuje vláde Slovenskej republiky vydať rozhodnutie o transformácii štátnej príspevkovej organizácii Nemocnica s poliklinikou Brezno so sídlom Banisko 1, Brezno a jej premenu na neziskovú organizáciu Nemocnica s poliklinikou, n.o., sídlo Banisko 1, Brezno.